7 
processibus ciliaribus ab invicem sibi oppositis, externo nem- 
pe et interno maxime inter se discrepantibus, in mammali- 
bus nonnullis tapetum, in avibus pecten, in piscibus pro- 
cessus falciformis, campanulaque Halleri: 
Retinae ex optico nervo origo, crassities, ambitus et 
margo, quo prope coronam ciliarem terminatur; 
Optici nervi forma, flexio, crassities, coarctatio ubi bul- 
bum intrat, distantia insertionis ab axi visoria, vaginae ejus 
atque medullae habitus: 
Lentis situs naturalis, axeos ejus et diametri transversae 
longitudo, superficiei, tam anterioris quam posterioris, con- 
vexitas; 
Camerarum oculi, tam anterioris, quam posterioris am- 
plitudo; Corporis vitrei denique e variis dimensionibus facile 
aestimanda quantitas: 
In figuris autem situm habitumque partium naturalem 
maxima fide repraesentare studui, ita tamen ut summi Al- 
bini exemplo nihil, quod in vita turgidum morte collapsum, 
quod expansum corrugatum, quod repletum evacuatum, 
quod pellucidum, obscuratum cerneretur; quo facto in ico- 
ne ea omnia arte quasi restituebantur, quae in archetypo 
cum vita amissa videbantur. 
Quamquam quoad bruta animalia, remotis palpebris, 
musculis, orbita, caeterisque partibus et describendo et de- 
lineando solo oculi bulbo contentus esse debueram; visus orga- 
non humanum tamen, ob ejus cognitionem medicis apprime 
necessariam, non aeque dimidatum, sed ujia cum partibus 
externis modo novo, naturali, perspicuo, atque quantum 
possem utilissimo exhibere cogitavi. 
Cum enim experimentis opticis verbi causa Mariotti et 
similibus occupatus, iconem, amborum oculorum situm, in 
capite, per axes visorios secto, naturali magnitudine exacte 
exhibentem, in praeclarissimorum anatomicorum operibus 
frustra quaesivissem, ejus modi iconem, quam medicis ac 
chirurgis oculorum morbis medentibus aeque ac physiologiae 
opticesque studiosis, de ejus partium usu meditantibus, for- 
